Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US, 3/22 – ZDeb in 32/25 – ZJU-1) **Ministrstvo za notranje zadeve, Policija,** Štefanova ulica 2, Ljubljana, objavlja javni natečaj za zasedbo prostega uradniškega delovnega mesta, in sicer:

**višji policijski inšpektor** (šifra DM 70226) v Generalni policijski upravi, Policijski akademiji, Sektorju za varovanje in podporo.

Kandidati, ki se bodo prijavili na razpisano delovno mesto, mora izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj 4 leta delovnih izkušenj,
* dovoljenje za dostop do tajnih podatkov stopnje »zaupno« (kandidat ga lahko pridobi v okviru izbirnega postopka),
* opravljeno obvezno usposabljanje za imenovanje v naziv (če ga izbrani kandidat nima, ga mora opraviti v zakonsko določenem roku),
* opravljen izpit za izvajanje policijskih pooblastil (če ga izbrani kandidat nima, ga mora opraviti v zakonsko določenem roku),
* ne smejo biti pravnomočno obsojeni zaradi naklepnega kaznivega dejanja, za katero se storilec preganja po uradni dolžnosti in ne smejo biti pravnomočno obsojeni zaradi drugega kaznivega dejanja na nepogojno kazen zapora v trajanju več kot tri mesece,
* zoper njih ne sme biti vložena pravnomočna obtožnica zaradi naklepnega kaznivega dejanja, za katero se storilec preganja po uradni dolžnosti,
* državljanstvo Republike Slovenije s stalnim prebivališčem v Evropski uniji,
* da nimajo dvojnega državljanstva,
* da niso člani politične stranke in o tem podajo pisno izjavo,
* da imajo veljavno vozniško dovoljenje kategorije B,
* znanje uradnega jezika,
* da so bili varnostno preverjeni v obsegu in na način, kot je določen v Zakonu o organiziranosti in delu v Policiji, in da zanje ne obstaja varnostni zadržek (navedeno se izvede v okviru izbirnega postopka).

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. **Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.**

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z nadaljnjimi spremembami in dopolnitvami).

Za javne uslužbence, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu Zakona o javnih uslužbencih.

**Prednost pri izbiri bodo imeli kandidati s strokovnim znanjem in izkušnjami na področju informacijskih tehnologij in telekomunikacij, poznavanja sistemov e-izobraževanja ter nudenja podpore uporabnikom informacijskih sistemov.**

Naloge delovnega mesta:

* skrb za informacijski sistem PA GPU,
* pripravljanje informacij, poročil in analiz ter predlaganje sistemskih ukrepov,
* sodelovanje pri pripravi normativnih aktov in razvojnih projektov,
* sodelovanje pri pripravi programov in izvajanje programov izobraževanja, izpopolnjevanja in usposabljanja,
* opravljanje zahtevnih nalog z delovnega področja OE in izvajanje nadzora,
* sodelovanje pri organiziranju dela,
* pripravljanje analiz in poročil,
* izvaja nujne ukrepe v primeru naravnih nesreč in drugih varnostnih dogodkih ter izvaja nujne ukrepe v primeru sprožitve signalno varnostnih naprav na varovanih objektih,
* izvajanje policijskih pooblastil,
* vodenje zahtevnejših nalog,
* zagotavljanje strokovne pomoči in izvajanje nadzora,
* sodelovanje pri izpopolnjevanju in usposabljanju delavcev policije in drugih,
* sodelovanje pri pripravi predpisov s področja dela,
* sodelovanje v projektih,
* usklajevanje nalog z drugimi državnimi organi in institucijami,
* oblikovanje novih oblik policijskega dela,
* sodelovanje pri izpopolnjevanju taktike policijskega dela,
* spremljanje, analiziranje, poučevanje in ocenjevanje varnostnih razmer ter učinkovitosti in uspešnosti policijskega dela,
* opravljanje nalog prekrškovnega organa v skladu s predpisi,
* izvajanje nalog v skladu s 4. členom Zakona o nalogah in pooblastilih Policije,
* opravljanje drugih nalog s svojega delovnega področja, ki jih naroči nadrejeni.

Posebnosti delovnega mesta: neenakomerni delovni čas (razpored), pooblaščena uradna oseba, dodatno obvezno pokojninsko zavarovanje, stalnost, uniforma.

Prijava na razpisano delovno mesto mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, pri kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta),
3. izjavo kandidata, da:
   * ni bil pravnomočno obsojen zaradi naklepnega kaznivega dejanja, za katero se storilec preganja po uradni dolžnosti in da ni bil pravnomočno obsojen zaradi drugega kaznivega dejanja na nepogojno kazen zapora v trajanju več kot tri mesece,
   * zoper njega ni vložena pravnomočna obtožnica zaradi naklepnega kaznivega dejanja, za katero se storilec preganja po uradni dolžnosti,
   * je državljan Republike Slovenije s stalnim prebivališčem v Evropski uniji,
   * nima dvojnega državljanstva,
   * ni član politične stranke,
   * ima veljavno vozniško dovoljenje kategorije B,
   * ima znanje uradnega jezika,
4. izjavo, da za namen tega postopka dovoljuje Ministrstvu za notranje zadeve pridobitev podatkov iz 3. točke iz uradne evidence (v primeru, da kandidat z vpogledom v uradne evidence ne soglaša, bo moral sam predložiti ustrezna dokazila),
5. izjavo kandidata, da soglaša z varnostnim preverjanjem v obsegu in na način, kot je določen v Zakonu o organiziranosti in delu v policiji.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil (kandidat navedeno opiše v priloženem obrazcu »Vloga za zaposlitev«).

Strokovna usposobljenost kandidatov se bo presojala na podlagi navedb v prijavi, priloženih pisnih izjav ter razgovora oziroma s pisnim preverjanjem kandidatovega znanja, če bo to potrebno.

Kandidati, ki ne bodo izpolnjevali natečajnih pogojev se skladno z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06, 104/10 in 32/25 – ZJU-1) ne bodo uvrstili v izbirni postopek.

Izbrani kandidat bo delo na delovnem mestu višji policijski inšpektor opravljal v nazivu višji policijski inšpektor III, z možnostjo napredovanja v naziv višji policijski inšpektor II in višji policijski inšpektor I. Z izbranim kandidatom bo sklenjeno delovno razmerje za nedoločen čas s polnim delovnim časom in trimesečnim poskusnim delom. Izbrani kandidat bo delo opravljal v prostorih Policijske akademije, Rocenska ulica 56, Ljubljana - Šmartno, oziroma v drugih uradnih prostorih organa.

Kandidati pošljejo prijavo preko spletne strani **https://kadri.mnz.gov.si/delovna-mesta/** ali v pisni obliki na priloženem obrazcu **"Vloga za zaposlitev"**, v zaprti ovojnici, na naslov **MNZ RS, Štefanova ulica 2, 1501 Ljubljana**, z označbo **"za javni natečaj – višji policijski inšpektor, št. 1100‑281/2025"** na spodnji levi oz. zadnji strani ovojnice, in sicer **v roku 14 dni** od objave na osrednjem spletnem mestu državne uprave GOV.SI in Zavodu RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov [**gp.mnz@gov.si**](mailto:gp.mnz@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem postopku javnega natečaja bo objavljeno na osrednjem spletnem mestu državne uprave GOV.SI (https://www.gov.si/).

Informacije o delovnem področju: Boštjan Biček, Sektor za varovanje in podporo, tel. št. 01 514 70 75. Informacije o izvedbi javnega natečaja: Ivana Marinović, Urad za organizacijo in kadre, tel. št. 01 428 50 17.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za moške in ženske.